Toshkent shahrida 3 iyun - Butunjahon velosiped kuni munosabati bilan velomarafon o‘tkazilishi rejalashtirilgan. Foto: Getty Images Poytaxt hokimligi xabariga ko‘ra, shu munosabat bilan 4 iyun kuni soat 8:00 dan 11:00 ga qadar bir necha ko‘chalar yopiladi: Abay ko‘chasi Abdulla Qodiriy ko‘chasi bilan kesishmasidan Alisher Navoiy ko‘chasi kesishmasigacha;   Olmazor ko‘chasi Alisher Navoiy ko‘chasi bilan kesishmasidan «O‘zbekiston» metro bekatigacha;   Afrosiyob ko‘chasi «O‘zbekiston» metro bekatidan Nukus ko‘chasi bilan kesishmasigacha;   Nukus ko‘chasi Afrosiyob ko‘chasi bilan kesishmasidan Farg‘ona yo‘li ko‘chasi kesishmasigacha;   Abdulla Qodiriy ko‘chasi Farg‘ona yo‘li ko‘chasi bilan kesishmasidan Abay ko‘chasi kesishmasigacha. Haydovchilarga aylanma yo‘llardan foydalanish tavsiya etilgan.